system
Răspunde în limba română, în stilul Wikipedia, cat mai corect gramatical.
user
Îmi poți povesti despre [Titlu] Werner von Siemens?
assistant
Werner von Siemens () a fost inginer, inventator și industriaș german. Fondează în anul 1847 împreună cu un alt industriaș, Halske, Societatea Siemens-Halske cu obiect de activitate instalarea liniilor telegrafice.

Contribuții 
Are mari contribuții în domeniul mașinilor și acționărilor electrice cum ar fi: indusul în dublu T care a crescut randamentul generatoarelor și motoarelor electrice (1856), primul alternator electric (1878), principiul autoexcitației generatoarelor de curent continuu (1867), principiul reversibilității mașinilor electrice (1867).

A construit primul tramvai cu alimentare electrică prin cele două șine (1870), prima locomotivă electrică (1879) și primul război de țesut cu acționare electrică (1879).

Siemens este cel care propune watt-ul ca unitate de putere (1882). De asemenea, el este cel care dă denumirea de electrotehnică pentru electricitatea tehnică.

Alte invenții de importanță majoră în electrotehnică și nu numai: aparat telegrafic indicator cu întrerupere automată (1846); folosirea gutapercii ca material izolant (1847), folosită ulterior la fabricarea primelor cabluri submarine de telegrafie; semnalizatorul electric de incendiu (1848); cuptorul cu arc electric pentru oțelării (1878); pirometrul cu rezistență pentru măsurarea temperaturilor înalte (1880); ascensorul cu acționare electrică (1880); fotometrul cu seleniu (1887).

De asemenea, și-a adus contribuții importante privind legislația germană privind brevetele de invenție.

(Bibliografie: Reviste vechi de "Știință și tehnică", manuale de fizică).

Note

Nașteri în 1816
Decese în 1892
Inventatori germani
Ingineri electrotehnicieni
Membri ai Academiei Leopoldine